Diari Oficial de la Generalitat Valenciana


Sumari del DOGV 5616, del 10-10-2007 (2007/11855)

Informació pública del Projecte de Modificació Puntual de les Normes Subsidiàries de Planejament d'Estivella Número 6,
----------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11586


Data del document
:   28-09-2007

Organisme emissor
:   Ajuntament d'Estivella

Tipus de document
:   Informació Pública

Descriptors 

:   * Estivella
    * administració local
    * pla d'urbanisme

Informació pública del Projecte de Modificació Puntual de les Normes Subsidiàries de Planejament d'Estivella Número 6, [2007/11478]  
El Ple de la corporació municipal, en sessió celebrada el dia 28 de setembre d'enguany, va adoptar, per unanimitat dels assistents, l'acord següent:  
«Vista la memòria justificativa de la modificació puntual de les normes subsidiàries de planejament d'Estivella (aprovades definitivament per acord de la Comissió Territorial d'Urbanisme de València de data 18 de juliol de 1996) redactada per l'oficina tècnica municipal, i que afecta únicament les zones qualificades pel planejament actual com a ZR1, ZR2 i subzones ZR3.1. i ZR3.2  
Atés que en la dita memòria queda justificada la conveniència d'aprovar la modificació proposada, amb la qual es pretén únicament modificar la part de la documentació escrita de les normes urbanístiques vigents, corresponent a l'articulat, fixant la nova redacció dels articles 120, 180 i 186, conforme a l'informe emés pels serveis tècnics municipals, segons el següent:  
"Introducció  
El municipi d'Estivella està actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València, el dia 18 de juliol de 1996.  
Després d'aquesta aprovació i a causa de circumstàncies d'interés general per al municipi, s'han redactat diverses modificacions puntuals a les esmentades normes subsidiàries.  
Amb el present document es proposa la denominada modificació puntual número 06 de les vigents normes subsidiàries, pel que fa exclusivament a l'ús dels espais sota coberta en l'àmbit que es delimita.  
Àmbit de la modificació puntual de les normes urbanístiques.  
La present modificació puntual núm. 06 afecta únicament les zones qualificades pel planejament actual com a ZR1, ZR2 i subzones ZR3.1. i ZR3.2.  
Antecedents  
Les construccions sota coberta estan regulades en les vigents NNSS d'Estivella a través de l'articulat següent:  
- De manera general en l'article 120. Porxe, del títol III: normes generals d'edificació. Capítol tercer: condicions de volum i forma dels edificis. Secció tercera: construccions sobre l'altura de cornisa.  
- Específicament en el títol V: normes específiques de les zones de qualificació urbanística. Capítol segon: zones en sòl urbà. Secció primera: zona ZR1. Cascos històrics, article 180. Condicions de forma i volum dels edificis, i en la secció segona: zona ZR2. Residencial entre mitgeres, article 186.  
Desenvolupament de l'articulat actual  
Article 120. Porxe  
1. S'entén per porxe l'espai situat entre la cara superior del forjat de l'última planta i la cara inferior de la coberta inclinada.  
2. Només poden destinar-se aquests espais a dependències habitables en el cas de tipologia d'edificació residencial unifamiliar. En qualsevol altre cas només podran ser destinats a usos complementaris o auxiliars, però no a locals habitables.  
3. Aquests espais no computaran als efectes del còmput de nombre de plantes però sí als efectes del càlcul de l'edificabilitat, computant-se les superfícies dels porxes l'altura lliure dels quals siga major o igual que un metre i cinquanta centímetres (1,50 m).  
Article 180. Condicions de forma i volum dels edificis  
Afecta tan sols el paràgraf d), que diu:  
...d) Construccions per damunt de l'altura de cornisa  
Regixen les condicions generals assenyalades en els articles 119 i 120 d'aquestes normes amb les particularitats següents:  
- Els vessants de coberta han de ser de pendent únic, i els que donen a l'alineació exterior arribaran fins aquesta i no deixaran cap buit en la seua execució, excepte finestres situades en el pla de la coberta. Els espais sota coberta d'altura superior a 1.50 metres poden ser destinades a l'ús de vivenda o porxe si es tracta de vivendes de topologia unifamiliar, i únicament a porxe (trasters) en el cas de vivendes de tipologia plurifamiliar, i en aquest cas hauran d'estar vinculats registralment a les vivendes a què servisquen.  
- Les baranes o baranes ixents no s'admeten, llevat que es justifique adequadament la necessitat d'estes per a la integració estètica amb edificis limítrofs.  
- Les caixes d'escales, casetes d'ascensors, depòsits o altres instal·lacions se situaran almenys a tres metres del límit exterior de fatxada, llevat que allò que s'ha reduït de la parcel·la justifique l'exempció d'aquesta obligació...  
Article 186. Condicions de forma i volum dels edificis  
Igualment, com en l'article anterior, afecta tan sols el paràgraf d), que diu:  
...d) Construccions per damunt de l'altura de cornisa  
Regixen les condicions generals assenyalades en els articles 119 i 120 d'aquestes normes amb les particularitats següents:  
- Es permeten cobertes inclinades que hauran de ser visibles o no des de la via pública o entorns adjacents segons el que siga més habitual en l'entorn, i s'aplicarà en tot cas el criteri de l'Ajuntament. Si no existixen condicionants el sistema el fixarà l'Ajuntament en funció de criteris estètics de percepció des de l'entorn, ja siga pròxim o llunyà, en el cas d'edificacions situades en els límits del sòl urbà, a fi d'aconseguir una percepció de límit de nucli urbà coherent.  
- Si es projecta coberta inclinada, els vessants de coberta han de ser de pendent únic, i els que donen a l'alineació exterior arribaran fins aquesta i no deixaran cap buit en la seua execució, excepte finestres situades en el pla de la coberta. Els espais sota coberta d'altura superior a 1,50 metres poden ser destinades a l'ús de vivenda o porxe si es tracta de vivendes de tipologia unifamiliar, i únicament a porxe (trasters) en el cas de vivendes de tipologia plurifamiliar, i en aquest cas hauran d'estar vinculats registralment a les vivendes a què servisquen.  
- Les baranes o baranes ixents no s'admeten, llevat que es justifique adequadament la necessitat d'estes per a la integració estètica amb edificis limítrofs.  
- En tot cas, les caixes d'escales, casetes d'ascensors, depòsits o altres instal·lacions se situaran almenys a tres metres del límit exterior de fatxada, llevat que allò que s'ha reduït de la parcel·la justifique l'exempció d'aquesta obligació, a juí de l'Ajuntament.  
Proposta de la modificació  
La tramitació del present expedient pretén únicament modificar la part de la documentació escrita de les normes urbanístiques vigents, corresponent a l'articulat, fixant la nova redacció dels articles 120, 180 i 186 com seguix:  
Article 120. Porxe (article modificat)  
1. S'entén per porxe l'espai situat entre la cara superior del forjat de l'última planta i la cara inferior de la coberta inclinada.  
2. Poden destinar-se aquests espais a dependències habitables, usos complementaris o auxiliars si depenen físicament de la vivenda a què servixen, i en este cas no es permet l'accés a terrasses, cobertes o elements comuns de l'edifici.  
3. En el cas d'utilitzar aquests espais únicament com a no habitables (trasters), hauran de ser independents físicament de les vivendes, no superar 20 m² de superfície construïda, tindre accés per mitjà d'elements comuns i estar vinculats registralment a les vivendes a què servisquen.  
4. Aquests espais no computaran als efectes del còmput de nombre de plantes però sí als efectes del càlcul de l'edificabilitat, computant-se les superfícies dels porxes l'altura lliure dels quals siga major o igual que un metre i cinquanta centímetres (1,50 m).  
Article 180. Condicions de forma i volum dels edificis  
(article modificat)  
Afecta tan sols el paràgraf d), que diu:  
...d) Construccions per damunt de l'altura de cornisa  
Regixen les condicions generals assenyalades en els articles 119 i 120 d'aquestes normes amb les particularitats següents:  
- Els vessants de coberta han de ser de pendent únic, i els que donen a l'alineació exterior arribaran fins aquesta i no deixaran cap buit en la seua execució, excepte finestres situades en el pla de la coberta. Els espais sota coberta d'altura superior a 1,50 metres poden ser destinats a l'ús de vivenda o porxe, complint en tot cas amb les determinacions establides en l'article 120 d'aquestes normes.  
- Les baranes o baranes ixents no s'admeten, llevat que es justifique adequadament la necessitat d'estes per a la integració estètica amb edificis limítrofs.  
- Les caixes d'escales, casetes d'ascensors, depòsits o altres instal·lacions se situaran almenys a tres metres del límit exterior de fatxada, llevat que allò que s'ha reduït de la parcel·la justifique l'exempció d'aquesta obligació  
...  
Article 186. Condicions de forma i volum dels edificis  
(article modificat)  
Igualment, com en l'article anterior, afecta tan sols el paràgraf d), que diu:  
...d) Construccions per damunt de l'altura de cornisa  
Regixen les condicions generals assenyalades en els articles 119 i 120 d'aquestes normes amb les particularitats següents:  
- Es permeten cobertes inclinades que hauran de ser visibles o no des de la via pública o entorns adjacents segons el que siga més habitual en l'entorn, i s'aplicarà en tot cas el criteri de l'Ajuntament. Si no existixen condicionants el sistema el fixarà l'Ajuntament en funció de criteris estètics de percepció des de l'entorn, ja siga pròxim o llunyà, en el cas d'edificacions situades en els límits del sòl urbà, a fi d'aconseguir una percepció de límit de nucli urbà coherent.  
- Si es projecta coberta inclinada, els vessants de coberta han de ser de pendent únic, i els que donen a l'alineació exterior arribaran fins aquesta i no deixaran cap buit en la seua execució, excepte finestres situades en el pla de la coberta. Els espais sota coberta d'altura superior a 1,50 metres poden ser destinats a l'ús de vivenda o, complint en tot cas amb les determinacions establides en l'article 120 d'aquestes normes.  
- Les baranes o baranes ixents no s'admeten, llevat que es justifique adequadament la necessitat d'estes per a la integració estètica amb edificis limítrofs.  
- En tot cas, les caixes d'escales, casetes d'ascensors, depòsits o altres instal·lacions se situaran almenys a tres metres del límit exterior de fatxada, llevat que allò que s'ha reduït de la parcel·la justifique l'exempció d'aquesta obligació, a juí de l'Ajuntament.  
La modificació proposada no altera cap paràmetre urbanístic de les actuals normes de planejament, mantenint-se inalterades les determinacions relatives a la zonificació, ocupació, nombre de plantes, etc., que regixen per a tota la zona en què es troba inclòs l'àmbit de la present modificació.  
Justificació i conveniència de la modificació  
Es pretén, doncs, amb la present modificació puntual núm. 06 de les normes subsidiàries, equiparar l'aprofitament sota coberta al d'altres construccions coexistents en les distintes zones del sòl urbà, evitant la penalització d'edificabilitat en funció de la tipologia edificatòria adoptada, que en la majoria de les vegades és imposada per les característiques del solar.  
Per consegüent, es regularitza una situació que afecta les normes de construcció, esmenant un condicionant que pot qualificar-se com d'error material.  
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.  
Tampoc es produïx cap canvi de zonificació o ús urbanístic de zones verdes o espais lliures, ni de qualificació, augment de volum o superfície edificable, per la qual cosa es fa innecessària l'aportació de qualsevol quadro comparatiu o suplement de dotacions.  
Així mateix, i en operar únicament sobre elements propis de l'ordenació detallada del sòl urbà, la modificació de l'articulat proposat no afecta, altera ni modifica l'ordenació estructural primària ni secundària.  
Des d'aquesta perspectiva, i entenent el planejament com a instrument al servei de la comunitat a què es destina, es justifica que mitjançant el compliment dels mecanismes reglamentaris previstos en l'ordenament urbanístic, s'adopten mesures com les propostes que donen resposta a la realitat social actual.   
Modificació de les normes urbanístiques  
La nova regulació de l'articulat proposat afecta únicament el text dispositiu de les normes urbanístiques, i no és necessària cap modificació en els actuals plans d'ordenació de les NNSS.  
Documents que queden afectats  
La present modificació afecta els següents documents de les vigents NNSS.  
a) Memòria  
Queda incorporada com a annex a la memòria de les normes urbanístiques de les normes subsidiàries d'Estivella, la present memòria justificativa de la modificació puntual núm. 6.  
b) Plans  
No s'alteren ni modifiquen.  
Tramitació  
La present modificació de les NNSS vigents a Estivella, es tramita a l'empara del que disposa l'article 94 i concordants de la Llei Urbanística Valenciana (Llei 16/2005,de 30 de desembre).  
Així mateix, de conformitat amb el que establix l'article 223.5 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística, aquesta proposta de modificació puntual de les normes subsidiàries d'Estivella es tramitarà conforme al procediment previst per a l'aprovació de plans parcials, i requerirà, per tant, segons l'article 83.2.a) de la LUV, l'exposició pública, per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat.  
Durant aquest termini, l'expedient diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.  
Òrgan competent per a la seua aprovació definitiva  
Per tractar-se d'una modificació de Pla General referida únicament a elements d'ordenació detallada, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb el que disposa l'article 223.5 de l'esmentat Reglament d'Ordenació i Gestió Territorial i Urbanística (ROGTU), si bé el dit acord ha d'adoptar-se per majoria absoluta del nombre legal de membres de la corporació segons el que disposa el Llei 7/85, de 2 d'abril, Reguladora de les Bases de Règim Local.   
Després de l'aprovació definitiva s'haurà de traslladar una còpia de l'expedient a la conselleria de Territori i Habitatge perquè en prenga coneixement i efectes, i serà suficient la publicació en el DOCV de l'acord d'aprovació definitiva per no comportar alteració de cap norma urbanística."  
Atés que l'art 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística establix que les modificacions dels plans es duran a terme segons el procediment establit per a cada tipus de pla, i que segons la Llei 16/2005, de 30 de desembre, Urbanística Valenciana se circumscriuen en aquest cas a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, mitjançant anunci en el DOCV i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en l'ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana "correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural."  
Es proposa a l'Ajuntament d'Estivella l'adopció de l'acord següent:  
Primer  
Sotmetre a informació pública, per un termini d'un mes, el Projecte de Modificació Puntual de les Normes Subsidiàries de Planejament d'Estivella Número 6, que afecta únicament les zones qualificades pel planejament actual com a ZR1, ZR2 i subzones ZR3.1. i ZR3.2 modificant la part de la documentació escrita de les normes urbanístiques vigents, corresponent a l'articulat, fixant la nova redacció dels articles 120, 180 i 186, mitjançant anunci publicat en el Diari Oficial de la Comunitat Valenciana i en un diari no oficial d'àmplia difusió a la localitat, havent d'estar depositat durant el dit termini el projecte diligenciat del pla, per a la seua consulta pública, en aquest ajuntament.  
Segon  
Transcorregut el dit termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.»  
Cosa que es fa pública perquè en prengueu coneixement, a l'efecte del que disposa la Llei 16/2005, de 30 de desembre, i legislació en concordança.  
Estivella, 28 de setembre de 2007.- L'alcalde: Robert Renau.